

**IV Rahvusvaheline pop/*jazz* kooride konkurssfestival LAULURAGIN 2017 toimub 21.-22. oktoobril Valgas.**

**Konkursi tingimused**

Konkursile ootame koore Eestist ja välismaalt. Vanusepiirangut lauljatele pole. Konkurss toimub ühes kategoorias (sõltumata koori liigist) ja kahes voorus: I voor ehk demovoor ning II voor ehk finaal.

**Demovoor**

Registreerimistähtaeg demovooru on **15.juuni 2017.** Konkursil osalemiseks tuleb selleks kuupäevaks saata täidetud registreerimisankeet ja 1 vabal valikul salvestatud pop/*jazz* žanris laul mp3-failina. Ankeeti saab täita elektrooniliselt konkursi kodulehel **www.valgakultuurikeskus.ee**

**Finaal**

Žürii valib demode põhjal finaali 10 koori. Finalistid tehakse teatavaks **25.juuniks** konkursi kodulehel. **01.juuliks** ootame finalistidelt elektrooniliselt saadetuna järgmisi andmeid:

· cv ( lühike koori tutvustav jutt )

· foto JPG formaadis

· kahe laulu noodid – arvutis tehtud või trükitud noodigraafika, autorid, seadjad, laitmatu vormikirjeldus kõigi ettenähtud osutusmärkidega , akordimärgid jne.

- Finaalis osalemise tasu on **100 eurot** koori kohta ning see tuleb tasuda **01.augustiks 2017** Valga Linnavalitsuse a/aEE491010202000577004 SEB Pank märgusõna: Lauluragin ja koori nimi.

**Programm (Kava)**

- kava pikkus max 10 minutit, aja ületamise eest annab žürii miinuspunkte

- ettekanne konkursi finaalis toimub **Antti Kammiste saatebändiga**

- ette tuleb kanda 2 laulu ( erinevad karakterid ):

**1. pop/ jazz teos oma maa autoritelt ja emakeeles**

**2. pop/jazz teos maailma muusikast**

**NB! Üks kahest teosest võib olla esitatud ka a`capella.**

**Konkursi helirežissöör on Tanel Klesment.**

**Festivali ajakava**

**21. oktoober**

10.00 - 11.00       Antti Kammiste bändi proov

11.00 - 13.00       Bändiproov kooridele ( 30 minutit koorile, konkursi kava)

13.00 - 14.00       Lõuna

14.00 - 17.00       Bändiproov kooridele jätkub

19.00 - 21.00       **Festivali avatseremoonia - kontsert**

Osalevad kõik 10 koori. Iga koor esitab 2 laulu vabal valikul  (mitte konkursi kava) ja hoolitseb ise oma saate eest. Fonogrammid on lubatud. Kasutada on klaver, trummid.

22.00 -                **Pidu festivalist osavõtjatele**

**22. oktoober**

14.00 - 17.00         **KONKURSS**

                          Lõputseremoonia, autasustamine.

Koore hindab kolmeliikmeline žürii.

**Välja antakse:**

**I koht        500€**

**II koht                 300€**

**III koht                200€**

Konkursi žüriil on õigus välja anda täiendavaid eripreemiaid

Täpne info festivali ajakava ja korralduse osas edastatakse finalistidele  hiljemalt 15.augustiks.

IV Rahvusvahelise pop/*jazz* kooride konkurssfestivali LAULURAGIN 2017 korraldab Valga Kultuuri- ja Huvialakeskus.

Festivali kunstiline juht Toomas Voll, tel +372 522 2395, toomasvoll@gmail.com

Korraldaja esindaja Kaja Sisask, tel +372 5349 4175, kaja@valgakultuurikeskus.ee

Kunstnik Raivo Behrsin, raivo.behrsin@valgalv.ee